Hallo?
Nai nai?
Billi!
Det er midt på natten, sover du ikke?
Sover? Jeg er bare 12 timer foran!
Er ikke klokka 7 om morgenen i Kina?
Den er nesten 7.30!
Er det kaldt der?
Har du nok på deg?
Har du på lue?
Jada, jeg har det. Ikke vær bekymret for meg, Nai Nai!
Du må passe på deg selv
Jeg har hørt at -
- folk i New York stjeler øreringer fra folk
De river dem av deg så du må på sykehuset og bli sydd
Jeg bruker ikke øreringer
Å, så du har også hørt det!
Hva er det for slags lyd?
- Hvor er du? - Hva?
Jeg er hos grandtanten din
- Hva driver du med? - Jeg skal hjem til mor og far...
Vil du bidra til å redde livet i havet?
Vent litt, Nai Nai
- Så bra! - Jeg skulle til å si noe lurt, men...
- Jeg hadde sånn jobb før - Å? Fikk du sparken?
Jeg slutta! Fordi jeg holdt på å få sparken
Hvem var det, Billi?
Ingen, bare en venn av meg
Hva er det der?
Det? Ingenting
Vent litt. Jeg ringer deg opp igjen, OK?
Ja, ring meg opp igjen, Nai Nai
Hvor er lillesøsteren min?
Hun er på legens kontor
Sånn ja, Søs, nå kan vi gå
- Snakket du med legen? - Jada
Du er sunn og frisk
- Å ja? - Ja
Men hva sier CT-bildene?
Hva med flekkene de fant forrige gang?
Alt er i orden
Det var ikke noe alvorlig
Det er bare godartede skygger
Godartede skygger? Hva skal det bety?
Det var bare det legen sa
Du er frisk. Nå kan vi gå
Så en dag reiser kona ut av byen
Når hun kommer tilbake, sier mannen: "Kjære deg, -"
"-katten er død"
Og hun sier: "Hvordan kan du si noe sånt så brått?"
Du må gi meg dårlige nyheter på en skånsom måte
"Min kjære... "
"Katten-"
"-gikk opp på taket, og..."
Noen måneder senere -
- drar kona ut av byen igjen
Hun kommer tilbake, og mannen tar igjen imot henne
Men denne gangen har han lært
Og når kona kommer inn døra, -
- sier han: "Kjære..."
"Din mor gikk opp på taket"
Hvordan kom du inn hit?
- Nai Nai? - Billi!
Beklager at jeg la på i stad, men...
Det er helt greit. Men hva skjedde egentlig?
Ingenting. Jeg er helt frisk
Du sølte!
Du har sølt!
Den gamle mannen. Han er så skjødesløs
Mener du herr Li?
Jeg burde ikke blitt sammen med ham
Nai Nai...
Han hører ikke uansett
Han er nesten stokk døv
Hvorfor er du fortsatt sammen med ham?
Det er så mange år siden
Og det er jo bedre enn å være alene
Fint å ha en levende kropp i huset
Ellers, når du står opp for å gå på do, -
- ser du ikke annet enn din egen skygge
Barnet mitt...
Har du truffet noen ennå?
Jeg har massevis av venner, Nai Nai
Jeg mente om du har truffet noen spesiell
Du er helt alene
Jeg er bekymret for deg. New York er så fryktelig stor
...AVSLAG PÅ SØKNAD OM ARBEIDSSTIPEND...
...FRA GUGGENHEIM-STIFTELSEN...
Billi? Er det noe galt?
Alt i orden
Jeg er bare sliten
Hvis du er sliten, skal du legge deg
OK
Jeg er glad i deg, Nai Nai
Jeg er glad i deg, glad i deg
I hvilken måned?
Denne måneden. Mai?
Men hva med april?
Mor sier at du ikke har betalt for april ennå?
Du vet at hvis du flytter ut nå, kan vi faktisk få dobbel husleie?
Hva så? Er du blakk igjen?
- Skal du leve slik bestandig? - Fattig, men sexy, jeg håper det
Kan du ikke prøve å spare?
Du kan endre dine dyre vaner
Hvis du skal skjelle meg ut hver gang jeg er her, slutter jeg å komme
Demp stemmen, pappa sover
Sover? Hva er galt med ham? Klokken er 18!
Ingenting. Han er bare trett
Er han frisk?
Jada, vi har det bare så travelt
Travelt med hva da? Hva skjer?
Hao skal gifte seg, så vi må dra til Kina
Hva? Når kom det?
- Er ikke de nettopp blitt sammen? - Du trenger ikke bli med
Ingen forventer at du drar
Men han er jo min eneste fetter. Bør ikke jeg være der?
OK
Tror du han har kjørt henne på tjukka?
- Hvor mange wonton vil du ha? - Fem
- Fem? Det er ikke nok - Så lag tolv, da
Ti får holde
OK
Hva er det, pappa?
Ingenting
Har du og mamma kranglet?
Har du drukket?
Vær så snill, si hva som skjer
Du gjør meg redd
Det er noe som skjer
Bare si hva som skjer!
Nai Nai skal dø
Hun har lungekreft med full spredning
Legen sier hun har tre måneder
Det kan gå fortere, man vet aldri
- Jeg må ringe henne, besøke henne - Du kan ikke gjøre det
Hun vet det ikke
Familien mener det er best å ikke si det
Så du kan ikke si noe
Jeg forstår det ikke
Når hun har så lite tid igjen, bør hun da vite det?
De kan ikke gjøre noe
Så alle ble enige om at det er best å ikke si noe
- Hvorfor er det best? - Kinesere har et ordtak
Når folk får kreft, dør de
Det er ikke kreften som dreper
Det er frykten
OK, når skulle dere si det til meg?
- Hvorfor la meg finne det ut sånn? - Skulle jeg sagt at hun var på taket?
- Og bryllupet? - Det er et påskudd så alle kan dra dit
Vi drar i morgen tidlig
Jeg må dra
- Billi... - Jeg trenger det
Alle mener det er best at du ikke kommer
Se på deg selv. Du klarer ikke å skjule følelser
Hvis du drar nå, vil Nai Nai finne det ut med det samme
- Hvem er det? - Det er meg, Billi
- Hvem? - Herr Li?
Billi
Billi?
Lille venn, hvorfor er du her?
Fort deg, kom inn!
Rekk meg den
Billi!
Billi kom tilbake
Billi, din tullejente!
Kom nærmere så jeg får se deg
Du er da ikke så mager!
Din mor sa du var blitt så tynn
Du er da ikke så tynn!
Å, barnebarnet mitt!
Hvorfor sa du ikke at du skulle komme?
Jeg har ringt deg hele uka, men du svarte ikke
Moren din sa at du var så travel at du ikke kunne komme
Hva er det?
Hvorfor sier du ingenting?
Jeg har savnet deg
Ja, jeg vet jo at du savner meg
Hvordan kom du hit? Kom du med fly?
Nei, jeg svømte
Tullejente! Du bare erter meg!
Lille runde-rumpe har ikke forandret seg
Jeg har alltid elsket å klappe den lille runde rumpa!
- Lille Nai Nai - Billi!
Jeg lager kjøttpaier. Du er nok skrubbsulten!
Det var det beste du visste da du var liten
- Dette er fru Gao - Hallo
Du er datteren! Du er også kommet
- Javisst - Så fint
Forrige gang du var her, hadde vi fru Jin
Jeg husker fru Ma
Fru Ma? Det er fire hushjelper siden
Er det så lenge siden du var her sist?
Slutt å tøyse, oljen er varm
Ikke vær sint, mamma
Hvor fikk du penger til billetten?
Kredittkort, ikke sant?
Mamma...
Jeg har det bra. Se på ansiktet mitt, se!
Ta med til bordet
Det er altfor lenge siden vi alle var sammen på denne måten
Er det over 20 år siden?
Minst!
Haiyan flyttet til Amerika for 25 år siden
Dengang var jo Billi veldig liten, bare 6 år gammel
Og Haibin dro til Japan rett etter
- Det er lenge siden - Ja, tiden flyr
Disse kommer rett fra gryta. Spis mens de er varme!
Se på disse nydelige barnebarna, den store jenta og gutten
Billi, hun er så flink
Selvstendig
Hun er ikke typen som bare dilter etter andre
Hao Hao har alltid vært så følsom
Og nå er han blitt en voksen mann -
- som skal gifte seg!
Jeg har lenge sett fram til denne dagen
Synd at ingen av dem snakker særlig bra kinesisk
Hao Haos kinesisk er god, han er bare sjenert
Hao, si noe til bestemor
Vi trenger ingen stor bryllupsbankett
- Vi er her for å være sammen med deg - For noe tull!
Du kom hjem for å bli gift, og da må vi ha en skikkelig bankett
Mor, la oss holde det enkelt
- Vi trenger ikke å overdrive - Hold opp
Alt sammen er allerede bestilt
Invitasjonene gikk ut forrige uke
Min eneste sønnesønn gifter seg
Vi må vise litt status
Hao Hao, spis!
Aiko
Ta en kjøttpai
- Billi, hvorfor spiser du ikke? - Jeg er ikke sulten
Hvordan kan du ikke være sulten?
Du har jo vært på reise hele dagen
Så! Ta nå en stor bit
Godt, ikke sant?
ALLE SIER AT JEG ER SØTEST
Er det noe galt?
Føler du deg dårlig?
Neida, alt bra
Du må ha jet lag. Jeg følger deg til hotellet
Hotell?
Kan jeg ikke være her?
Med så mange gjester, er det bedre om vi alle bor på hotell
- Jeg følger deg - Ikke vær redd
Hotellet er veldig bra. Det er helt nybygget
Gå og få deg litt hvile nå
Det er mye å gjøre før bryllupet
Jeg snakket med en kreftlege i Japan
Jeg har kjøpt noe medisin til henne
Fra den japanske legen?
Fra internett
Nai Nai...
Nai Nai er veldig glad i deg
Du vet jo det?
Jeg vet det
Nai Nai er veldig syk
Jeg vet det
Hun vet ingenting om tilstanden sin
Jeg vet det
Du må passe nøye på at du ikke sier noe om det til henne
Jeg vet det! Pappa har alt sagt det
Du vil bli lei deg
Men -
- uansett hvor lei deg du blir -
- må du ikke si noe
Jeg vet det
Hun har ikke lenge igjen
Jeg vet det
Vi har ikke tenkt til å si noe
Jeg vet det
Uansett hva som skjer -
- kan du ikke si det
Jeg vet det
Hva mener du med at heisen er i ustand? Er ikke hotellet helt nytt?
Beklager, men det er vedlikehold
Den veien. Jeg tar meg av bagasjen. Beklager igjen
Billi?
- Klarer du deg selv nå? - Ja
- Da går jeg tilbake - OK
- Sov godt - Takk skal du ha
- Vi vil ha samme rom som sist - Ja, så klart
Er vi snart framme?
Jada, ganske snart. Bare noen få etasjer igjen
Er du på besøk fra utlandet?
Ja
Hvilket land?
Amerika
Amerika?
Du ser ikke særlig amerikansk ut
Hvorfor er du tilbake?
Bryllup
Hvem gifter seg?
En... cousin
- "Tang di" - Å, "tang di"?
Er han også fra Amerika?
Nei, Japan
Japan? Hva gjør de der?
Jeg aner ikke
Min onkel er kunstmaler
Takk skal du ha
Og hva gjør faren din i Amerika?
Han er oversetter
Finnes det vann? Vann å drikke?
Ja. Du kan koke det i vannkokeren
OK, greit
Det holder, takk skal du ha
Du, forresten... hva synes du er best, Kina eller Amerika?
Det er forskjellig
Hvordan forskjellig? Det må da være bedre i Amerika?
Det er bare forskjellig
Men du er vel mer vant til Amerika, eller?
Kan være...
- Hvis du trenger noe, bare si fra - OK, takk
Takk skal du ha
Kom og gjør det med meg!
Prøv å være litt seriøs!
Prøv litt hardere
Dette renser ut alle de giftige slaggstoffene
Så trekker du pusten dypt for å få i deg frisk oksygen
- Forstår du? - Jada
Da gjør vi det sammen
Pust inn
Gjør det sterkere
- Åpne øynene, løft opp brystet - OK, jeg skjønner
- Forstår du? - Jada
Du kan også klaske på armene
Klaske mot ryggen
Klaske på rumpa?
Tullejente!
Klask deg på beina
Så får du blodomløpet i gang
- Forstått? - Forstått
Når du har lært det, kan du øve videre når du er i Amerika
Det vil være veldig bra for deg. Stol på meg
Prøv igjen
Pust inn
Mye bedre!
Ta i litt, nå!
Ta i nå!
Det er greit, jeg forstår
Jeg går ned og opp på egenhånd hver morgen
Får du ikke vondt i beina?
Uansett må jeg få trening
Det er derfor jeg er så sunn og frisk, selv for min alder
Hei, Billi
- Jeg hørte du var tilbake! - Hei, tante
Husker du Bao? Bao, si hei!
- Lille Bao, så stor du er blitt! - Jeg er ikke lille Bao!
Jeg heter bare Bao!
Å, Bao er her!
Yu Ping, kom og sett deg!
Jian
Noe er i veien med Haiyan. Har du lagt merke til det?
Ansiktet er hovent og misfarget
Han virker så ulykkelig
Han har det bra, Ma
Han ser så sliten ut
Drikker han fortsatt?
Du må ikke la ham drikke. Alkoholen kan ødelegge folk
Jeg kjenner mange mannfolk her omkring som har drukket seg ihjel
Han drikker nesten ikke mer
- Går det bra hjemme? - Jada, alt går bra
Jeg vet at dere var i konflikt for noen år siden...
Men i vår alder, hva slags konflikter kan vi da ha?
Det er bare vitaminer
Onkelen kjøpte det til meg i Japan
Han sier de er veldig dyre
Da må de jo være gode
Japanere vet jo å ta vare på seg selv
Herr Li, er du ferdig?
Ikke bry deg om ham. Det er sånn han er
Han spiser, og så går han. Bryr seg bare om seg selv
Hør nå her
Jeg vet at alle er glade for å se meg
Men la oss ikke glemme hvorfor vi alle er her
Bryllupet er den store begivenheten
Hvis noen spør -
- må ingen si at Hao Hao og bruden bare har vært sammen i 3 måneder
Ma, jeg har jo fortalt deg at Aiko ikke er gravid
Det handler om hvordan vi framstår. Du vet hvordan folk er
Jeg vil ikke at de skal snakke bak vår rygg
Så om noen spør -
- skal dere bare si at de har vært sammen i et halvt år
- Hvorfor et halvt? Da heller ett år - God idé
Ett år er bedre. Vi sier ett år
Og hør nå
Bryllupet står om tre dager
Noen må være med og se på bankettsalen med meg
Jeg kan være med!
Nei, du kan jo ikke være til særlig hjelp
Ma, jeg blir med
Nei, du skal hvile
Se på ansiktet ditt. Det er ikke friskt
Ma, kan ikke du hvile? Jeg kan sjekke bankettsalen
Jeg er nødt til å dra selv
Du vet ikke engang hvem du skal snakke med
Hva kan jeg gjøre?
Du trenger ikke gjøre noe. Du ser heller ikke så godt ut
Du har nok fortsatt jet lag
Jeg skal ta dem med på massasje
Glimrende!
Dere bør få hvile alle sammen
Dere må passe på ikke å bli syke før bryllupet
Spis litt mer, da
Da jeg bestilte bryllupet sa dere at vi skulle få hummer
Nå later dere som om dere ikke vet noe om det?
Jeg har ikke hørt om det. På menyen står det krabbe, ikke hummer
Jeg vet at det står krabbe, men jeg bestilte hummer
Greit, jeg skal forhøre meg
Lille Ping!
Gå og hent kokken
Fort deg!
La oss se på drikkevarene
Vi har baijiu, rødvin, hvitvin, øl...
Vi har med champagne
- Champagne? - Din bror kjøpte det
Det ser flott og kostbart ut
Kinesere vil ikke drikke sånt
Bestill baijiu
Fru Zhao sier hun fikk vite at menyen skulle være hummer, ikke krabbe
Det er ikke hummer, det er krabbe
Hva slags lureri er dette?
Da jeg bestilte, sa dere at det skulle bli hummer
Vi har alt betalt forskudd
Nå, bare tre dager før bryllupet endrer dere menyen uten å varsle! Tullball!
Jeg vet ikke noe om dette. Jeg ble bedt om å tilberede krabbe
Ma, du må ikke ta dette så tungt
Det går bra, jeg må bare hvile litt
Hva skjer med stipendet?
Ingenting
Har du ennå ikke hørt noe?
Nei
- Når skal du få vite noe? - Jeg vet ikke!
- Hvordan har du det med penger? - Helt bra
- Har du råd til denne turen? - Jada, det går bra
- Trenger du hjelp? - Nei takk
Alt er klart, bare kom
Denne veien
"Mei nu", hvilken behandling vil du ha?
Hun kan ikke så mye kinesisk. Gi henne full massasje
- Med kopper? - Full pakke
- Samme til deg, "mei nu"? - Ingen kopper i dag
- Hva betyr "mei nu"? - Det betyr "skjønnhet"
Alltid "mei nu, mei nu". Alle i Kina blir kalt "mei nu"
Gammel og ung, pen eller stygg
Alle er vakre. Noe så dumt!
- Og hva med deg? - Kall meg gjerne "mei nu"
Jeg mente hvilken behandling du vil ha. Jeg anbefaler bad og massasje
Badevannet er fullt av urter
Hva synes du?
Hvorfor spør du meg? Jeg bader ikke
Spør deg selv om du ønsker et bad
- Kan du vise meg badekaret? - Selvfølgelig, bli med her
- Tante, jeg trodde jeg skulle masseres! - Finn deg i det!
Litt smerte er helt normalt, ellers fungerer det ikke
- Tante? - Ja?
Synes du ikke vi bør fortelle det til Nai Nai?
Fortelle det? For hva da?
Å, det var vondt. Hva er det du gjør?
Det er søvnpunktet. Du har ikke sovet godt. Har du vært stresset?
Prøv å slappe ordentlig av nå
Hva om hun har ting hun vil ordne?
Hun har ikke noe sånt
Hva om -
- hun ønsker å ta farvel?
Ta farvel?
Det er altfor vondt
Hvorfor vil du at hun skal gjennom det?
Hun framstår jo som helt normal nå
Hvis du sier noe, vil du jo ødelegge det gode humøret hennes, ikke sant?
"Mei nu", stå nærmere ham
Stå tettere! Han ba dere stå tettere sammen
Legg hodet ditt på skulderen hans
Hao Hao, legg armene rundt henne
Og armen din...
Hold ham, og så må dere smile
Hva er galt med den jenta?
Kan de ikke oppføre seg som et vanlig forelsket par?
Jenta viser ingen hengivenhet. Helt annerledes enn vår familie
Jeg må rope til henne for at hun skal gi ham en klem
Det får meg til å lure på hva de gjør på soverommet når de er alene
Nai Nai, hun virker da veldig søt
Hun er dum. Jeg liker henne ikke
Hun forstår ingenting
Det er fordi hun ikke kan kinesisk
Nei, hun er dum. Hun er dum
Du, derimot...
Du er smart -
- og vakker
Du må finne noen som kan ta seg av deg
Jeg klarer meg selv, Nai Nai
Du er fortsatt ung, barnet mitt
Men når du blir eldre, er det godt å ha noen som kan ta seg av deg
Tar herr Li seg av deg?
Det er også bra å være uavhengig
En kvinne bør være selvberget
Din tullejente
Du er altfor søt!
Jeg skal aldri glemme -
- da foreldrene dine tok deg med hjem til meg. Du var knapt to år gammel
Du var tynn som en pinne -
- på grunn av den fryktelige barnepiken som stjal eggene dine
Hun tok deg med rundt i hele byen -
- og ga deg bare ispinner å spise
- Husker du noe av det? - Nei
Men hvorfor skulle hun stjele egg fra meg?
Det var lite egg på den tiden
Foreldrene dine sparte sine egg for å gi dem til deg
I disse dagene har det foregått så altfor mye
Vi har jo ikke fått sjansen til å snakke noe særlig sammen
Å beklager, vi gikk visst feil
Du vet jo -
- at bryllupet er veldig viktig
Det kommer mye slekt og venner som ikke har sett deg siden du var liten
Jeg vet du har mye å tenke på -
- men du kan ikke oppføre deg rart under bryllupet
Du må være sjenerøs i ånden og høvisk i din ferd
Når du hilser på folk, skal du si høyt:
"Hallo onkel! Hallo tante!"
Ikke vær sånn "nio nio ne ne"
Hva er "nio nio ne ne"?
- Forstår du ikke det? - Nei
Slik som dette. Se nøye etter
Forstår du nå?
Hvis noen sier: "Hei, kan ikke du synge litt?" skal du ikke svare:
"Jeg kan ikke synge" ... "Jeg vil ikke synge"
- Da vil alle gå helt i vranglås - OK
Lov meg at du ikke oppfører deg slik
Når du gifter deg -
- skal du få et enda mye større bryllup
Det er så sjelden vi er sammen. Bare se så glad mor er!
- Glad, ja - Skål!
Skål!
Billi?
Tenker du av og til på å flytte tilbake til Kina? Mange drar hit for å bli rike
I Amerika, hvor lang tid vil det ta å tjene en million dollar?
Tja, veldig lang tid
Virkelig?
- Det er veldig lett i Kina - Ja, det er sant
Livet handler ikke bare om penger
Penger kan ikke kjøpe alt
Penger er jo aldri en ulempe
Ting som penger ikke kan kjøpe, kan du fortsatt nyte
Hvis det er så lett å bli rik her, hvorfor sende Bao på college i USA?
- Det gir flere muligheter - Muligheter til hva?
Kanskje etter å ha vært i Amerika, vil ikke Bao bry seg om penger
Akkurat som Billi. Hun gjør bare det hun selv vil
Dere kan ta det helt med ro. Billi vil bli styrtrik og berømt som forfatter
Dere investerer jo i hennes talent
Å oppdra et barn er altså som å spille på børsen?
Hva betød det?
Hun sier at du er en aksjeinvestering som vil gi oss en masse penger
Men jeg kan vel ikke vente meg det av deg? Som aksje er du vel et tap?
Da vi akkurat hadde flyttet til Amerika, -
- tok vår venn Henry oss med i kirken
Da vi var på vei ut etter gudstjenesten -
- stoppet Billi plutselig opp foran et piano
Hun strakk fram hånden for å spille, men Haiyan stoppet henne
Presten kom bort, og Haiyan forklarte at Billi fikk pianotimer i Kina
Etter at vi flyttet, hadde vi ikke råd, så Billi sluttet å spille
Presten gikk bort uten å si et ord
Da presten kom tilbake fikk vi overrakt en nøkkel og sa:
"Her har dere nøkkel til kirken"
Dere kan ta med barnet når som helst -
- så hun kan få spille på alle pianoene her
Er det sant?
Fikk dere virkelig nøkkelen?
Sånn er Amerika
Ma, det er ikke sånn i hele Amerika
Vi har mange problemer, skytevåpen, helse...
Hvis Kina er så bra, flytt hit
Kina har sine fordeler
Vi er ikke helt ubrukelige
Klart det. Peking-and er fortsatt herlig
Nå holder det
Uansett alt det, kan dere ikke kritisere Kina
Ikke glem at dere fortsatt er kinesere
Rent teknisk er vi amerikanere
I den forstand at vi har amerikanske pass
Jeg er kineser for alltid
Uansett hvor jeg bor eller hvilket pass jeg har
Dere tror alle at månen er rundere utenfor Kina
Men tenker dere noen gang på bestemor?
Hun blir gammel uten barna ved sin side
Så så så...
Alle er hjemme nå, så la oss snakke om hyggelige ting
Men Yu Ping, du skal fortsatt sende Bao på college i Amerika?
- Han kommer, han blir ikke igjen der - Det kan du ikke vite
Men selv med risiko for at han ikke drar tilbake, vil du fortsatt sende ham?
Billi, hvordan går det med pianoet?
Jeg har sluttet
Gå hjem, jeg har det bra
Men sånn som du hoster?
Ikke noe å bry seg om
Jeg er bare ikke ferdig med forkjølelsen jeg hadde
Ikke si det til barna
- Da blir de bekymret uten grunn - Jeg skal ikke si noe
- Lås døra - Jada
Gå hjem, Søs
OK, tante, jeg møter deg der
- Hva skjer? - Nai Nai er på sykehuset
- Hva er skjedd? - Jeg vet ikke
Billi, det er feil vei!
Den er helt fin
- Vi må gå helt rundt - Han sier den er helt grei
Hva skjedde?
Hvilken vei går vi?
- Pappa, vet du hvor vi går? - Denne veien
- Er dette riktig vei? - Ja
Er du sikker?
Jeg kan denne veien
Hvorfor er dere alle kommet hit?
Du sa fra?
- Jeg ba deg ikke si noe - Du skylder alltid på meg
Du kan ikke forsvinne uten et ord
- Jeg har det bra - Jeg skal hente legen
Hva er det? Hvorfor er alle så alvorlige?
Jeg skal bare bytte medisin, det er ikke noe viktig
Nai Nai...
Føler du deg ikke bra?
Jeg hoster litt
Jeg er ikke helt bra etter den siste forkjølelsen
Jeg ville bare bytte ut medisinen
Kanskje den da vil virke bedre
La oss få ta en titt
Pust inn
Pust ut
Host
- Du har litt betennelse - Jeg går allerede på antibiotika
Dere ga meg dårlig medisin
Kan dere ikke gi meg noe som virker litt bedre -
- så jeg kan bli raskere frisk?
Dette er min sønnesønn. Han skal gifte seg om to dager
Å ja?
Gratulerer
Hun er mitt barnebarn. Hun er tilbake fra Amerika
På besøk fra Amerika?
- Jeg gikk på skole i England i mange år - Å, så bra
- Hvor bor du? - I New York
New York... jeg har alltid villet dra dit
- En veldig vakker by - Ja, veldig vakker
Spørsmål: Kjenner du min bestemors tilstand?
Hva snakker dere om?
Han studerte i England, så han snakker engelsk
Å ja?
Det stemmer
Doktor Song, la meg spørre deg...
- Er du gift? - Å nei, ikke ennå
Denne unge mannen er så kjekk, og dessuten lege
Og han snakker engelsk! Ikke gift? Det kan da ikke stemme
Hvor dårlig er hun? Du kan si sannheten
Kreften er kommet langt
Bør vi ikke si det til henne?
Med den tilstanden hun er i, vil de fleste familier i Kina velge å tie
Da bestemoren min fikk kreft, sa familien ikke noe
Er det ikke galt å lyve?
- Når det er godt ment, er det ikke løgn - Det er jo fortsatt løgn
Det er en god løgn
- Hvordan har bestemoren din det? - Hun døde få måneder etter diagnosen
Fru Zhao, du hadde nylig lungebetennelse
Jeg har mistanke om at hosten er en senvirkning av den
Vi kan ta et røntgenbilde -
- for å sjekke at infeksjonen ikke sprer seg
Det trengs ikke, jeg vil bare bytte medisin
Vi kan godt bytte medisinen, men jeg vil fortsatt anbefale røntgen
Kanskje vi bør fortelle henne det nå?
Vi kan begynne å legge planer
Når den tid kommer, -
- hvem skal da ta seg av henne?
Vi trenger da ikke fortelle henne noe bare fordi vi skal legge planer?
Hvis vi var i Amerika, kunne vi ikke gjort dette
Vi ville ikke hatt lov til det
Det ville vært... illegal. Hvordan sier man illegal?
Ulovlig. I Amerika er dette ulovlig
Dette er ikke Amerika
Tiden er ikke inne for å fortelle henne noe
- Hvordan vet du det? - Jeg bare vet det
Hvis Nai Nai fikk vite at vi alle lyver, ville hun ikke da bli sint?
Hva skulle hun bli sint for?
Hun gjorde akkurat det samme selv
Hva mener du?
Da din bestefar fikk kreft, holdt Nai Nai det skjult for ham
Da hun visste at slutten nærmet seg, -
- fortalte hun det til ham
Når din Nai Nai er kommet like langt, -
- skal jeg også fortelle henne det
Ellen!
Ellen, lille Ellen!
Syng for oss!
Ellen, syng en sang til for oss!
Herr Li, gå og hent den Maotai-flasken vi har spart på
Ma, det blir nok å drikke i bryllupet, så hvorfor ikke spare din Maotai?
Hva skal jeg spare den for?
Du kjenner jo dine to sønner. De vet aldri når det er tid for å stoppe
Haiyan har allerede fettlever. Legen har sagt at han ikke må drikke!
- Hvor er det blitt av den? - Den står på kjøkkenhylla
Disse to er så sjelden sammen her
Vil de drikke, så la dem drikke!
Vi skal feire. Drikk!
Din mor ber meg alltid passe på deg, -
- men når hun selv skjenker deg full...
Kan vi la dette ligge nå?
- Hver gang du drikker, er det for mye - Hvem er full? Jeg er ikke full
Kan dere holde opp?
- Jeg drikker for min mor! - Javel, javel
Bare la ham være
Billi, nøkkelen?
Nai Nai burde ikke ha organisert dette bryllupet
Hvis hun har glede av det, så la henne gjøre det
Hun er syk!
Hun bør få hvile på et sykehus
- Ikke stresse for et falsk bryllup - Du kjenner da ikke din Nai Nai
Hun elsker å kommandere alle rundt seg
Da føler hun seg viktig
- Føler at hun har kontroll - Mamma...
Det er sant! Det er derfor hun hatet å være i huset vårt i Amerika
Fordi hun ikke kunne si til noen hva de skulle gjøre
Hva jeg enn gjør, er det aldri bra nok
Men hun kan ikke si noe, for det var mitt hus
- Mamma, stopp! - Hva?
Hva sa jeg?
- Du har alltid hatt trøbbel med henne - Nei, jeg har ikke problemer med henne
- Hun har problemer med meg - Hun dør!
- Kan du ikke være litt mer fintfølende? - Skal jeg hyle og skrike som deg?
Da faren min døde, var jeg også lei meg.
Men jeg holdt ikke på sånn som deg
Da jeg dro til Kina, til begravelsen -
- kikket alle på meg. De forventet at jeg skulle bryte sammen
- Hvis jeg ikke gråt, var jeg likeglad - Ingen ber deg om å gråte!
Ikke bråk!
Jeg liker ikke å sette ut følelser på utstilling, som om jeg var i en dyrehage
Men her, om du ikke gråter og spiller et show, tror de at du ikke liker familien
Her hyrer de profesjonelle gråtekoner -
- bare for å vise hvor triste de er. Det er helt latterlig
Jeg hater det
Bestefaren din elsket bananer. Gi ham noen bananer
Du må skrelle appelsinene
Jeg tror ikke det trengs
Jo, skrell dem
Ellers kan ikke bestefar spise dem
- Skal jeg drikke det? - Bare hell det ut
Hell det ut, bra
Billi, gi ham noen kjeks
Du må åpne posen
- Må den åpnes? - Ja
- Riv opp blomstene også - Hvorfor?
For å hindre tyver
Noen stjeler offergaver for å sette dem på sine egne graver
Men disse kan de ikke stjele
Ikke gi ham røyk. Han sluttet!
Han sluttet ikke
Joda!
Noen få uker før han døde, sluttet han
Pappa bare sa til deg at han sluttet men han gjorde det aldri
Mamma, la mannen røyke. Han er jo allerede død, så hva mer kan skje?
Kos deg med røyken, pappa
Spis litt, alle sammen
Bruk pinnen og rak det på plass
Ja, nå brenner det godt
Send papirjakken til bestefaren din -
- så han kan ta den på seg og ikke fryse i vinter
Mannen min, alle er her på besøk
Vårt barnebarn gifter seg i morgen
Vi er her for å få din velsignelse
Vi ber deg velsigne Hao Hao og hans kommende brud
Velsign dem med lykke, velsign deres barn med sunnhet og styrke
Et bukk
To bukk
Tre bukk
Mannen min, du dro altfor tidlig
Hvorfor måtte du reise så fort?
Hvor enn du nå er -
- håper vi du finner fred og lykke
Et bukk
To bukk
Tre bukk
Velsign begge våre sønner -
- Haiyan og Haibin -
- slik at deres virksomheter og karriere blir vellyket
Et bukk
To bukk
Tre bukk
Hvem ellers?
Velsign Billi
Velsign henne med en lykkelig fremtid
Et bukk
To bukk
Tre bukk
Enda flere bukk?
Vi blir helt svimle
Velsign lillesøsteren min
Velsign henne...
Velsign meg så jeg vinner mange penger i Mahjong!
Velsign niesen din, Yuping
Og Bao
Velsign ham så han gjør det bra på eksamen
Bao, følg med!
Når tiden er inne, skal dere bare strø min aske i havet
Ingen er jo uansett hjemme noengang
Hva sier du? Jeg er jo her!
Bare strø meg ut i havet
Så trenger du ikke dra fram og tilbake hele tiden
Ut i havet? For noe tull!
- Er du ikke enig? - Å nei
Vi er kinesere. Mennesket må tilbake til jorden vi kom fra
Hei, dette ser så kjent ut
Dette er strøket der Nai Nai bodde
Husker du huset? Du elsket å leke i hagen der
- Hvor er det? - Vi er allerede forbi
Kan vi kjøre tilbake? Jeg vil se det
Det er ingenting å se
Alle husene er borte for lengst. Selv jeg kjenner meg ikke igjen mer
OK, det holder
- Holder det? - Ja
Forsiktig, så du ikke brenner deg
Pappa?
- Røyker du? - Ja
- Du sa du hadde sluttet - Jeg gjorde det
- Jeg skal gjøre det - Ikke gi ham røyk!
Ikke kontroller ham
Han er din far. Du skal ikke kontrollere ham
Gå og legg deg, Billi
Så så...
- Hva snakket dere om? - Ingenting
Skal dere si det til Nai Nai?
Jeg kan ikke, Billi
Jeg vil ikke gå mot familien
Billi...
Det er visse ting du må forstå
Dere flyttet til Vesten for lenge siden
Dere tenker at deres liv tilhører dere selv
Men det er nettopp det som er forskjellen mellom øst og vest
I Østen er et menneskes liv del av en helhet
Familien
Samfunnet
Dere ønsker å fortelle Nai Nai sannheten -
- for å slippe å ta ansvar for henne
Fordi det er en altfor stor byrde. Om dere forteller det -
- trenger dere ikke å føle skyld
Vi sier det ikke til Nai Nai -
- fordi det er vår plikt å bære disse tunge følelsene for henne
Billi, ikke bare stå der. Hjelp til å finne Aikos ørering
- Hvor mistet hun den? - Ikke langt unna
Hao Hao
Hvor har Aiko vært?
Øreringen er så lett -
- at den kanskje spratt langt avsted
- Mamma - Ja?
Jeg vil bli her i Kina
Så kan jeg ta meg av Nai Nai
Hva?
Skal du bli her og gjøre hva? Du kan hverken lage mat eller vaske
Du snakker ikke engang bra kinesisk. Hva kan du bidra med?
Er det denne, Hao Hao?
Å, tusen takk!
Jeg finner det ut
Så du bare blir her
Og hva da? Venter på at hun dør?
Hva med stipendet?
Skal du bare glemme det?
Du er 30 år gammel, og nå skal du bare stoppe livet og bli her?
Og hver dag må hun se på deg med det triste ansiktsuttrykket?
Det er jo ikke noe hyggelig for noen
Hør her...
Et av de få gode barndomsminnene mine -
- er en sommer hos Nai Nai
De hadde hage
Bestefar og jeg fanget øyenstikkere
Og så bare flyttet vi til statene
Alt var annerledes, alle var borte
Det var bare oss tre
Jeg vet at det var vanskelig
Det var vanskelig for oss også
Jeg ønsket å tro -
- at det var noe bra
Men det eneste jeg så, var frykt i øynene deres
Og jeg var forvirret -
- og redd hele tiden, for dere fortalte meg aldri hva som foregikk
Og så døde bestefar
Dere sa aldri at han var syk
Så det føltes som om han -
- plutselig bare forsvant
- Og dere lot meg ikke dra i begravelsen - Du gikk jo på skolen
Vi ville ikke at du gikk glipp av skolen, det var best for deg
Men jeg fikk aldri se ham igjen
Og hver gang jeg kom tilbake til Kina, var han bare ikke der
Jeg kommer tilbake, og han er bare borte
Huset er borte, bestefar er borte
Huset vårt i Beijing er borte og snart er hun også borte
Gjester, velkommen!
Det ypperste til dere!
La det bli romantisk!
La det bli klassisk!
Vær vitne til lykken!
La hele livet bli rørt!
Velkommen som strålende gjester!
Hallo tante!
- Fikk du hentet svar fra røntgen? - Nei, jeg gjør det i morgen
På søndag? Da må vi vente helt til mandag
Da henter jeg det på mandag. Ikke tenk på det
Velkommen tilbake til Changchun!
Det spiller ingen rolle om dere kommer fra Amerika eller Japan -
- eller hvor som helst i verden
Det viktige er at vi er alle én familie
Innbyggere av Jorden
Solsystemet
Melkeveien
Bare husk én ting:
Dere har alltid et hjem i Changchun
Dere skal alle, alltid, være velkomne her
Ja, vi vil alltid ønske dere velkommen
Hev glasset alle sammen, la oss utbringe en skål!
Når dere kommer hjem til Changchun -
- kan dere spise godt, drikke godt og være glade
På den måten vil dere huske å komme tilbake ofte
- Skål! - Bånski!
Bare fortsett å spise
Jeg vil ikke avbryte
Som eldste sønn vil jeg si noen få ord på vegne av meg selv og min bror
Min bror og jeg -
- har ikke vært hjemme på samme tid -
- på mer enn 25 år
I dag er jeg veldig glad
Vi ønsker -
- Aiko velkommen i familien
Kanskje neste gang -
- vi er tilbake -
- har vi med en liten baby
Siden min bror og jeg har vært borte -
- takker vi dere alle for å ha tatt dere av vår mor
Yuping
I alle disse årene -
- har du stått ved min mors side, -
- og behandlet henne som din egen mor
Jeg vil takke deg for det
Dypt
Men -
- den jeg vil takke aller mest...
Den jeg vil takke aller mest -
- er min mor
Ma
Tilgi meg
I alle disse årene -
- har jeg ikke vært ved din side
Alt -
- jeg har oppnådd -
- er takket være deg
Ma
Du er den aller beste moren -
- i hele verden!
Tusen takk
Jeg beklager
Jeg er bare så altfor lykkelig i dag
Lykkelig, tusen takk
Vet alle om det?
Jeg tror de fleste ikke vet
Men jeg er ikke sikker
Spis mer nå
Hun sier: Takk for at dere er tilstede ved vår bryllupsseremoni
Hun sier: Jeg er veldig glad for å kunne feire sammen med alle dere
Hun sier: Hao Hao er en veldig snill og god mann
Slagmarken ligger foran oss. Horder av fiender!
Det var bare noen veldig få av oss igjen
Og hør nå... jeg brukte bare Shaolin-teknikken hjemmefra
Jeg tok fem stykker på én gang!
Dette er barnebarnet mitt
Hun er veldig pen!
- Er du gift allerede? - Ikke ennå
Karrieren først, deretter ekteskap
Disse tre gubbene var i hæren i samme kompani som meg
Og nå er de alle blitt ledende embedsmenn i regionen
Brems nå litt!
Vi er jo pensjonert for lengst
Lille Ting
Jeg ser at du fortsatt halter
Er det på grunn av skuddet under krigen?
- Husker du det ennå? - Hvordan kan jeg glemme det?
Den gangen hadde jeg en plan
Etter krigen -
- skulle jeg gifte meg med deg!
Men så ble du såret
Og kamerat Wang bar deg hjem
Og først nå, etter en halv mannsalder, tilstår du det!
Sier jeg det ikke nå, blir det med meg i graven
Han har drukket for mye!
Det er da bra at jeg forteller det, lille Ting?
Lille Ting? Jeg er GAMLE TING!
Når du er hjemme denne gangen bør du snakke riktig mye med bestemor
- Du har drukket for mye - Hva snakker du om?
Billi, gå opp og si noen ord
Hei alle sammen
Som dere vet -
- var jeg veldig liten da vi reiste fra Kina
Jeg snakker ikke så bra kinesisk, beklager det
Joda, bare fortsett!
Det var bare såvidt jeg kom meg hit
Jeg var travel med arbeidet mitt
Men -
- jeg kom jo hjem allikevel
I Amerika -
- har vi ikke mye familie
Jeg har savnet dere alle
Jeg er glad for å være her
Jeg er veldig glad -
- for å feire med dere alle
Tusen takk
Hvordan sier man "gratulerer", pappa?
- Gong Xi - Gong Xi, Hao Hao og Aiko!
Tusen takk
Lille-tante?
Det må ha vært tungt å passe søsteren din alle disse årene
I fremtiden må du vel tenke litt mer på deg selv?
Du trenger ikke bekymre deg for meg
Jeg har allerede planlagt alt
Når hun er borte -
- flytter jeg til Shenzhen for å være sammen med mannen min
Han har vært alene der nede og jobbet i alle disse årene
Det har ikke vært lett
Jeg har ikke kunnet være ved hans side
Når han nå snart går av med pensjon, vil vi få sjansen til å reise sammen
- Kom og besøk oss i Amerika - Ja, gjerne
Jeg har lenge villet se huset deres
Hvis dere kommer skal vi kjøre dere rundt til alle steder dere vil se
Så fint! Det er fantastisk
Du trenger altså ikke bekymre deg
Er det ikke helt bra med meg, da?
Rett dere opp, alle sammen
Se rett inn i kamera
Hvorfor gråter du? Drakk du for mye?
Du kan ikke ta et bryllupsbilde mens brudgommen gråter
Hva gråter du for?
Han er helt fin, se selv. Det er gledestårer
Ikke sant, Hao Hao?
Kan du ta ett med mitt kamera også?
Søs, hvor er kameraet mitt?
Jeg ga det til fru Gao. Hun la det i vesken
Hvor er hun?
Jeg sendte henne til sykehuset for å hente resultatet av prøvene
Nå må alle si aubergiiiiin!
En, to, tre
Aubergiiiiin
- Prøveresultater? - Oppe
Fru Gao!
- Hva gjør du her? - Fikk du dem?
Prøveresultatene? Ja
- Hva er det? Hva står det? - Vet ikke, jeg kan ikke lese kinesisk
Har ikke du lest det?
Jeg kan ikke lese. Har aldri gått på skolen
Hva vil du at jeg skal skrive her?
Bare endre det til godartede skygger
Godartede skygger? Hva er en godartet skygge?
Det betyr at det ikke er dødelig
Greit
Der kan dere se
Jeg sa jo at jeg var frisk!
Ikke gi meg penger
Ta imot
Bare ta dem
Jeg ga halvparten til Hao Hao, så du må få din halvdel
Men jeg giftet meg ikke
Desto større grunn
Du er helt på egenhånd, og jeg kan ikke være til mye hjelp
Ta det, barnet mitt
Og ikke bruk det på sånne praktiske ting som husleie
Kjøp noe fint til deg selv
Jeg vil ikke reise
Du kommer jo tilbake
Jeg vet at du -
- alltid tenker på meg
Nå har jeg tatt den nye medisinen, og jeg er mye bedre!
Du har jobb å gjøre
Du har fortsatt en lang vei foran deg
Jeg er veldig stolt av deg
Jeg fikk ikke stipendet
Ikke det?
Fikk du akkurat vite det?
Forrige uke
Jeg sa det ikke til deg -
- så du ikke skulle engste deg
Jeg engster meg ikke
Det vil gå bra med deg
Jeg har gått på livets vei, -
- og jeg kan si deg:
Du vil støte på mange vanskeligheter -
- men møt dem med et åpent sinn
Ikke vær oksen som stanger i hjørnet
Livet handler ikke bare -
- om hva du gjør
Det handler mer om hvordan du gjør det
Et menneskes åndelige fundament -
- er veldig viktig
Du vil ha suksess
Har du det virkelig bra?
Ja, absolutt!
Hvorfor skulle jeg lyve for deg?
Tullejente!
Nå må vi gå, ellers mister du flyet
Du trenger ikke bli med ned
Joda, det går bra
Ikke gråt, Nai Nai
Neida, jeg gjør ikke det
Tullejente, jeg gråter ikke
- Du må ikke gråte - Jeg gråter ikke
Jeg skal besøke deg igjen
Jeg vet det. Vi sees om ikke så lenge
Gå nå, vi trekker ikke dette mer ut
Ellers klarer jeg ikke å holde ut. Fort deg!
Kom igjen, inn i bilen med dere
- Pass på deg selv, Ma - Jeg vet det, jeg skal det
- Gå inn igjen nå, Ma! - Jeg går når dere sitter i bilen
- Gå opp, Ma! Det er kaldt! - Fort dere, ellers mister dere flyet
Ha det bra, barnet mitt
Seks år etter diagnosen er Nai Nai fortsatt med oss
Oversatt via engelsk av Jon Rognlien
Førstespråkskonsulent kinesisk: Bend Bendixen